Al doilea accident grav pe „Drumul morții” în 24 de ore. Doi oameni au murit după ce o ambulanță și o mașină s-au ciocnit
Un nou accident rutier grav s-a petrecut pe DN2, cunoscut sub numele de „Drumul morții”. O ambulanță care transporta un pacient s-a ciocnit cu o mașină. Șase oameni au fost implicați, iar doi dintre aceștia au murit în urma impactului. Este al doilea accident din ultimele 24 de ore pe acest drum. Ieri, o familie întreagă și-a găsit sfârșitul după ce mașina lor a luat foc în urma impactului cu o cisternă.